ผลักดันธุรกิจอุตสาหกรรมภาพยนตร์ไทยสู่ตลาดต่างประเทศ ผ่านโครงการ Content Pitching มูลค่าการค้ากว่า 300 ล้านบาท
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังการเป็นประธานเปิดโครงการ Content Pitching ธุรกิจภาพยนตร์และอุตสาหกรรมเกี่ยวเนื่อง ว่า เพื่อพัฒนาอุตสาหกรรมดิจิทัลคอนเทนต์ ขยายโอกาสของผู้ประกอบการไทยในการผลิตและนําเสนอผลงาน ในปี 2565 ถือเป็นการเริ่มต้นกิจกรรมแรก เป็นนโยบายใหม่ของกระทรวงฯ ภายใต้แนวคิด “Soft Power” สู่ระดับสากล ผลักดันอุตสาหกรรม ดิจิทัลคอนเทนต์ไทย ให้เป็นที่รู้จักในระดับนานาชาติ ในการผลิตดิจิทัลคอนเทนต์ทั้งภาพยนตร์ แอนิเมชัน  เกมส์  การ์ตูนและด้านอื่นๆ ที่เกี่ยวข้อง รวมถึงเผยแพร่ทั้งศิลปะวัฒนธรรม อาหาร และความเป็นไทยโดยมีผู้ประกอบการไทยในอุตสาหกรรมธุรกิจภาพยนตร์และอุตสาหกรรมเกี่ยวเนื่อง  จํานวน 15 ราย ผู้ดําเนินธุรกิจแพลตฟอร์มคอนเทนต์ออนไลน์ทั้งในและต่างประเทศที่มีชื่อเสียง จํานวน 4 ราย ได้แก่  weTV / Netflix / iQIY และ Viu ทั้งนี้ เพิ่มช่องทางการนำเสนอไอเดียและสร้างเครือข่ายความร่วมมือระหว่างประเทศ โดยตั้งเป้าการจับคู่เจรจาธุรกิจวันนี้ (27 ม.ค.) มีมูลค่าการค้ากว่า 300 ล้านบาท ซึ่งหลังจากนี้จะมีการจัดกิจกรรมนี้อย่างต่อเนื่องต่อไป